**Férfimissziói beszámoló a 2019. évről**

Az év elején megkerestem a nagyobb férfikörök vezetőit, hogy tájékozódjak az éves programokról és az együttműködési lehetőségekről.

Márciusban az éves piliscsabai konzultáción beszámoltam az előző évi tevékenységemről és találkoztam más munkaágak képviselőivel.

A Missziói és Evangelizáció Bizottság tagjaként mint a Győr-Mosoni Egyházmegye küldöttje zsinati képviselő lettem. Ebben a minőségemben részt vettem három zsinati ülésszakon és több alkalommal felszólaltam a misszióval kapcsolatos kérdésekben. A gyülekezetplántálási albizottságnak is tagja lettem.

Meghívásra előadást tartottam a várpalotai gyülekezetben, az alakulóban levő férfikör tagjainak. Utána a kör hivatalosan is megalakult.

Az év folyamán találkoztam a sárvári és a szombathelyi férfikör vezetőivel.

LMK-ülésen hívtam fel a figyelmet a férfikörök fontosságára.

Tavasszal Sopronban jártam, hogy a helyszínen egyeztessek az őszre tervezett Kerületi Férfimissziós Nap rendezvényéről.

Október 19-én Sopronban szervezésem által került megrendezésre a Dunántúli Kerületi Férfimissziói Nap egész napos program volt mintegy 60 résztvevővel.

Nyitó áhítatot Tóth Károly soproni lelkész tartott.

Elsőként Bencze András püspökhelyettes tartott eladást: A hit harca címmel. Ebben több életpéldán keresztül bemutatta, hogy mennyire fontos Istenhez, Krisztushoz ragaszkodni és aszerint dönteni.

A második előadásra Dr. Schneller István építész teológust kértem fel, aki

Korszakhatárok egy férfi életében, különös tekintettel a 6. X-re címmel tartott aktuális és nagy érdeklődéssel kísért előadást. Ebben elmondta, hogy az életkor kitolódásával együtt ma a 70 a régi 60 és ez sok lehetőséget rejt az egyén, a társadalom és az egyház számára is. Sok kérdés hangzott el.

Megtartottuk a hagyományos Petanque bajnokságot is.

November 23-án kezdeményezésemre ismét Budapest Pesterzsébeten került a sor a Budapesti Regionális Férfi Napra mintegy 40 középkorú, vagy fiatalabb résztvevővel. Blatnicky János Dániel helyi lelkész nyitó áhítata után Garádi Péter A kereszténység helyzete, perspektívái és küldetése a mai korban címmel tartott érdekes előadást. Ezután Takáts Tamás blues énekes bizonyságtétele hangzott el.

Utána beszámolót tartottam a férfimisszió helyzetéről és gyakorlati tanácsokkal láttam el a résztvevőket.

Az év végén a Kötőszó blogon és az Evangélikus Életben egy riportban számoltam be a férfimisszió helyzetéről és a férfikörök működéséről.

Koháry Ferenc, férfi referens